Ø በአዲስ አበባ የተጀመረውን በሌሎች የኢትዮጵያ ከተሞች የተካሄደው የታክሲዎች የሥራ ማቆም አድማ በዛሬው የካቲት 28 2008 ዕለት በጎንደር ውስጥ በጋይንት መደረጉ ታውቋል። የታክሲ ሹፌሮች አድማ በጋይንት ያለውን ትራንስፖርት ሙሉ በሙሉ የገታውና ያቆመው መሆኑ ሲታወቅ እጅግ ብዛት ያለው የወያኔ ፌዴራል ፖሊስ ውስጥ ወደ ዓለም በር በመግባት አካባቢውን የጦር ሠፈር አስመስሎት ይገኛል። የጎንደሩ የወያኔ የጸጥታና የፍትህ ቢሮ በመደናገጥ ከባህር ዳር ተጨማሪ ኃይል በመጠየቁ ዛሬ ማምሻውን ስምንት ከባድ ካሚዮኖች ልዩ የወያኔ የፖሊስ ኃይል ጭነው ዓለም በር እንደገቡ ከጋይንት የመጣው መረጃ አመልክቷል። ከዚህ በተጨማሪ የታክሲ ሾፌሮች የሥራ ማቆም አድማ በሌሎች የጎንደር ከተሞች በክምር ድንጋይና በደብር ታቦርም መደረጉ ተረጋግጧል። የፖሊቲካ ታዛቢዎች በየከተሞቹ የሚደረገው የተጠናጠል የሥራ ማቆም አድማ ወያኔን ጊዜ የሚሰጠውና ነጥሎ ለማጥቃትና ለመምታት የሚያመቸው በመሆኑ አንድ አጠቃላይ የሥራ ማቆም አድማ በማድረግ አገዛዙን ሽባ ማድረግ የማይታለፉ የትግል ስልትና ዘዴ መሆን ይገባዋል ይላሉ።
